
1 sin Afhandling om de gamle Danskes Retssædvaner 
og Avtonomi udtalte J. F. W. Schlegel, at det vilde være 
et fortjenstfuldt Arbejde for en i den kanoniske Ret vel 
bevandret Lærd at vise, hvorvidt den skaanske Kirkelov 
stred mod hin. Dette fortjenstfulde Arbejde har Dr. L. 
Holberg udført, idet hans Bog: »Kirke og Len i Danmark 
under Valdemarerne* har et første Afsnit med Overskrift: 
„Skaansk-sjællandsk Kirkeret", hvori Forfatteren grundigt 
og klart har belyst den skaanske Kirkerets hele Forhold 
til Datidens kanoniske Rets Udvikling. 

I samme Afsnit kommer han da ogsaa ind paa det 
blandt saa mange Forfattere saa meget omstridte Spørgs- 
migal om Tidspunktet for den skaanske Kirkerets Ved- 
tagelse og besvarer det i Overensstemmelse med K. Maurer 
derhen, at Biskop Absalon, ligesom Biskop Arne af 
Skalholt et Aarhundrede senere, er kommen overens 
med sin Foresatte, Ærkebispen, om den Kirkeret, som 
hver af dem skulde udarbejde, saaledes at begge Love 
henholdsvis for Sjælland og Skaane ere blevne ud- 
arbejdede efter en fælles Plan og udgivne omtrent sam- 

4 Henning Matzen. 557 

tidig. Forfatteren selv gisner derhos yderligere, at der 
ikke har fundet et særligt sjællandsk og et særligt skaansk 
Maalstævne Sted, paa hvilket henholdsvis hver af Lovene 
er bleven vedtaget; men at der i Dagene før 21. Juli 
1171 i Ringsted er bleven afholdt et sjællandsk-skaansk 
Møde eller mulig et Rigsmøde, hvorunder Sjællændere 
og Skaaninger ere traadte sammen med Ærkebiskop 
Eskil og Biskop Absalon til Forhandling om Kirkeloven, 
og at denne saa er bleven vedtagen af Eskil og Absalon 
paa den ene, de sjællandsk-skaanske Repræsentanter paa 
den anden Side, hvorefter Lovene ere blevne lyste paa 
Landstingene, i Sjælland om Onsdagen, i Skaane om 
Løverdagen. 

Jeg anser dog ikke denne Gisning om begge Kirke- 
retters Vedtagelse paa et Fællesmøde for rigtig. Den 
skaanske Kirkeret siger nemlig udtrykkelig i Fortalen, at 
en er sat paa Maalstævne i Lund af (Ær-ke)biskop 
Eskil efter alle Skaaningers Bøn, fordi Retten før var 
for haard. Nu er denne Fortale vel af Dr. Secher og 
Dr. Holberg stemplet som Afskriverværk; men jeg til- 
staar, at jeg ikke ser, med hvad Føje. De af den først- 
nævnte Forfatter fra selve Indholdet hentede Indvendinger 
mod dens Ægthed har Dr. Holberg selv, saavidt jeg 
skjønner, fyldestgjørende gjendrevet. Den findes dernæst 
i de ældste og bedste Haandskrifter, ogsaa i dem, som 
hidrøre fra de Afskrifter, hvilke Gældkær Niels Erlandsen 
lod tage af den oprindelige Skraa i Lunds Domkirke, 
kun at i dem findes indskudt Ordene „mest med Thord 
Gældkær*. Disse Ord maa da betragtes som et uægte 
Indskud; men om Ægtheden af den øvrige Fortale er 
der ikke Grund til at tvivle. Til Haandskrifternes Vid- 
nesbyrd kan yderligere føjes den Betragtning, at man 

ikke godt kan tænke sig Skraaen affattet uden en saadan 
Fortale. Hvis den nemlig havde manglet, vilde Kirke- 
retten have foreligget som en Opskrift af Kirkerets-Regler, 
dér aldeles ikke vilde have udvist noget angaaende deres 
egen Tilblivelse, forpligtende Kraft og Gyldigheds Om- 
raade. Vel finde vi endnu fra Valdemar II's Tid i 
Skaane formløse Opskrifter af den verdslige Ret, f. Ex. 
Forordningen om Ættebod; men den var vedtaget paa 
Skaanes Landsting, hvorved dens Gyldighed og Gyldig- 
heds Omraade var givet og kundgjort. Kirkeretten var 
derimod vedtaget paa Maalstævne, og der foreligger intet 
Vidnesbyrd om, at den, saaledes som den sjællandske, 
er bleven lyst paa Landstinget. Derfor var Fortalen her 
en ligefrem Nødvendighed. 

Fortalen til den sjællandske Kirkeret, hvorefter 
Retten er sat paa Maalstævne i Ringsted Lund af 
(Ærke)biskop Absalon, er dernæst ogsaa bleven stemplet 
som et Afskriverværk; men den findes ligeledes i gamle 
gode Haandskrifter; jfr. C. Kier: Valdemars sjællandske 
Lov S. 114; og den hævder af saglige Grunde sin Plads 
lige saa vel som Fortalen i den skaanske Kirkeret. Efter- 
skriften i den sjællandske Kirkeret vilde ikke i saa Hen- 
seende fuldtud erstatte Fortalen. Hvad der er anført 
for dens Uægthed er, at Ordet Lund findes ved Siden 
af Ringsted, hvilket skal vise, at det er en Skriver, der 
har indrettet den skaanske Prolog til Brug i Sjælland 
ved at indskyde Ringsted foran Lund. Men denne 
Sammenstilling viser efter mit Skjøn med Sikkerhed ikke 
andet end netop det, at den skaanske Kirkeret har tjent 
til Forlæg for den sjællandske. Da et Eksemplar af 
Forlægget skulde laves til, har man muligvis nøjedes 
med at skrive Ringsted ovenover Lund eller sætte det 

første Ord udenfor i Margen, og paa denne Maade kunne 
begge Ord være slupne ind i senere Afskrifter. Denne 
Sammenstilling kan derfor ikke godtgjøre Fortalens Uægt- 
hed; men hvad der derhos efter mitSkjøn særlig taler for 
Ægtheden af den sjællandske og derigennem ogsaa af 
den skaanske Kirkerets Fortale er, at den sjællandske 
Kirkerets Efterskrift, som man i Almindelighed er enig 
om at anse for ægte, ligefrem forudsætter Fortalen. 
Denne beretter, at Loven er sat paa Maalstævne, og 
E^fterskriften føjer dertil Angivelse af Dag og Tid, naar 
dette er sket. — Efter Fortalens Ordlyd maa man altsaa 
anse hver af Lovene for sat henholdsvis af Ærkebiskop 
Eskil paa et Maalstævne i Lund og af Biskop Absalon 
paa et Maalstævne i Ringsted. 

Naar Efterskriften til de af Niels Erlandsen tagne 
Afskrifter beretter, at den skaanske Skraa er givet af 
Ærkebiskop Eskil og Biskop Absalon, med Kong Valde- 
mars gode Vilje, saa kan det sidste være rigtigt nok; 
men at Absalon ogsaa skulde have været med til at give 
Loven, modsiges af selve dens Fortale. Sammenhængen 
er rimeligvis den, at Niels Erlandsen har sin Kundskab 
fra Seglene, som hængte ved den originale Skraa. De 
første vare formodentlig Eskils, Absalons og Valdemars, 
og derfra har han da sluttet til, at disse tre have været 
med ved Lovens Udstedelse. Den sikre Kjendsgjerning 
er altsaa kun den, at »Biskop** Absalon har været med 
til at besegle Loven. Vel kan herved dog gjøres den 
Anmærkning, at der i de samtidige Akter fra Striden 
mellem Kong Kristoffer og Ærkebiskop Jacob Erlandsen 
kun tales om, at Kongers og Ærkebispers Segl fandtes 
paa Skraaen; S. R. D. V S. 583: sigillata sigillis domini 
regis et quorundam archiepiscoporum Lundensium ; S. 587 

sigillis regum et archiepiscoporum quorundani signata*; 
S. 588: vallata sigillis regum et quorundam prælatorum, 
qui pro tempore fuerunt in Lundensi ecclesia. Men da 
Niels Erlandsen netop var en af dem, der i Anledning 
af Striden om Skraaen bleve tiltagne ad examinanda 
statuta Schanensium, da jeg derhos ikke kan tænke mig 
nogen fornuftig Grund til, at han skulde have villet sætte 
Biskop istedetfor Ærkebiskop Absalon, og da en Fejl- 
tagelse ved en særlig Undersøgelse ikke kan formodes, 
saa gaar jeg ud fra, at Biskop Absalon har beseglet den 
skaanske Skraa, og denne Besegling fordrer efter Dr. 
Holbergs Mening en Forklaring, som har ført ham til 
Gisningen om Lovens fælles Udarbejdelse og Vedtagelse 
i et fælles Møde med Besegling af baade Ærkebispen og 
Bispen. Men naar nu denne fælles Vedtagelse ikke kan 
antages paa Grund af Skraaemes egne Udtalelser, saa 
maa der søges en anden Forklaring; og den turde 
vel heller ikke falde saa vanskelig. Ærkebispen besegler 
den skaanske Vedtægt paa Kirkens, Kongen paa Statens 
Vegne; men Biskop Absalon repræsenterer indenfor 
Skaane hverken Stat eller Kirke. Hans Segl kan da kun 
være Udtrykket for, at hans Raad og Medvirkning er 
bleven ydet ved Udfærdigelsen, og at han har været enig 
i dens Indhold. Det er rimeligt nok, at hans Besegling 
er bleven ønsket af Ærkebispen, navnlig i Betragtning 
af, at Skraaen f. Ex. i sin Procesmaade var ukanonisk, 
og ikke mindre kunde Kongen ønske den Betryggelse, 
der laa i hans prøvede Ven og Raadgivers Medbesegling. 
Maaske har Absalon ved denne som ved andre Lejlig- 
heder været Mægleren mellem Valdemar og Eskil, og 
hans Segl som saadan under Skraaen var da paa sin 
rette Plads ved Siden af Kongens og Ærkebispens. Men 

naar altsaa Absalon var enig i Skraaen for Skaane, og 
en væsentlig enslydende af ham er bleven udstedt for 
Sjælland, hvorfor kunne da begge ikke antages at være 
blevne givne samtidig i 1171? 

For denne samtidige Udstedelse paaberaaber man 
sig yderligere den Kjendsgjerning, at den skaanske Kirke- 
lov overalt bruger Udtrykket Biskop, medens den dog, 
hvis den var udfærdiget særskilt alene for Skaane, burde 
have benyttet Titlen Ærkebiskop, hvilket de ældste 
Haandskrifter af den skaanske verdslige Lov altid nøje 
overholde. I en skaansk-sjællandsk Fællestext var der- 
imod Ordet Biskop, der kunde bruges om begge Stifters 
første Gejstlige, paa sin Plads. Herimod maa dog ind- 
vendes, at der ogsaa i de ældste danske Texter af den 
skaanske verdslige Lov Ingenlunde læstes Ærkebiskop 
men Biskop. Dette gælder saaledes om den danske 
Lovtext, som Andreas Sunesøn lagde ti) Grund for sin 
Parafras; thi i denne forekommer ikke paa et eneste 
Sted Ordet archiepiscopus men derimod episcopus, anti- 
stes eller pontifex. De Haandskrifter, i hvilke Ordet Biskop 
endnu findes, have derfor sikkert paa dette Sted bevaret 
den oprindelige Text; jfr. f. Ex. Sk. L. IV — 19 i Rune- 
haandskriftet. Paa tilsvarende Vis stiller Forholdet sig 
i Uplandslovens Kirkeret, der overalt har Biskop, ligesom 
Frostatingsloven fra først af har samme Udtryk, der først 
i Tidens Løb paa sine Steder er bleven afløst af Ærke- 
biskop. Naar vi ogsaa møder Ordet Biskop i den 
skaanske Kirkelov, viser dette derfor ingenlunde i og 
for sig, at Loven ved sin Udstedelse var bestemt til at 
gjælde for andre Stifter end Skaanes. At man i en 
Kirkeret for et enkelt Bispedømme, selv om dettes Inde- 
haver havde Titel af Ærkebiskop, dog fastholdt Beteg- 

nelsen Biskop, var ogsaa ganske i sin Orden som Følge 
af, at Ærkebispens Værdighed som saadan ikke vedkom 
Forholdet overfor Bispedømmets læge Befolkning. Over- 
for den øvede Ærkebispen sin kirkelige Myndighed, ydede 
sine kirkelige Goder og stillede sine kirkelige Krav netop 
i Egenskab af Biskop, og naar ifølge den skaanske Skraa 
Bønderne lovede at yde tredelt Tiende, var det netop 
Biskopstiende, som dette Løfte gjaldt; til Gjengjæld 
fæstnedes bl. a. Gebyrerne for de biskoppelige Hand- 
linger. Her var derfor netop Brugen af Ordet Biskop 
den ene rigtige. 

Imod at Kirkeretterne ere blevne udstedte samtidig, 
og for at den skaanske Kirkeret er bleven udstedt først, 
taler dernæst en Flerhed af Grunde. Den første er For- 
skellen i den formelle Åflfattelse, idet den sjællandske 
Kirkeret har en Efterskrift, indeholdende ikke bioten Dag- 
tegning, men ogsaa den betydningsfulde Meddelelse, at 
Loven er bleven lyst paa Landstinget. Dette tyder alle- 
rede paa, at Loven er udstedt paa et Tidspunkt, hvor man 
ikke blot lagde større Vægt paa den formelle Udfærdigelse, 
men ogsaa paa den Kjendsgjærning, at Vedtægten var 
bleven lyst paa Thinge og derigjennem kundgjort paa 
bindende Maade for hele Landet. — Dertil kommer saa 
Forskjellen i Indholdet. 

Jeg skal her foreløbig kun dvæle ved den Hoved- 
foi-skjel, at medens den skaanske Lov har Bevis ved 
Jembyrd, er dette fuldstændig slettet i den sjællandske. 
I Særdeleshed har skaanske Kirkeret i Art. 13 en Regel 
om Bevis ved Jembyrd i Anledning af et lønligt Drab. 
Den hjemler da Anvendelsen af den strængeste Art af 
samme Bevis, kaldet Skrå, bestaaende i, at den Sigtede 
skulde gaa over tolv gloende Plovjern. Reglerne derom 

eie ganske stemmende med de i skaanske Lovs V — 38 
indeholdte Regler om samme Æmne ; jfr. Andr. Sunesøn Art. 
57. Sjællandske Kirkelovs tilsvarende Artikel har samme 
Overskrift: Thet ær ræt um sera; ligesom Indholdet af 
Reglen er svarende til den skaanske Kirkerets Regel, 
blot at Nævn er sat istedetfor Jern og Skrå. Den nærmest 
liggende Stutning fra denne Sammenstilling fører til den 
Antagelse, at den skaanske Lovs Regel har afgivet For- 
lægget og er bleven overført fra Skaane til Sjælland 
med Ændring af henholdsvis Jern og Skrå til Nævn. En 
modsat Fremgangsmaade er utænkelig; thi i den skaanske 
Regel er der en Klimax i Bevisets Strenghed; de første 
ni Mand slippe med Skudsjern, medens den tiende skal a 
sera ganga; den sjællandske Regel har derimod det samme 
Bevis ved Nævn i alle Tilfælde. Imod denne Antagelse 
henviser imidlertid Forfatteren til, at det er muligt, at 
den sjællandske Kirkelovs oprindelige Text har været 
stemmende med den skaanske, men at den ikke er 
bleven overleveret os; vi har kun Haandskrifter af Loven 
fra Tiden længe efter Jernbyrds Afskaffelse, indeholdende 
en revideret Text, i hvilken efter Jembyrds Afskaffelse 
Nævn er sat i Stedet. Et Vidnesbyrd om Artiklens op- 
rindelige Indhold er kun levnet i Overskriften; men den 
vilde man næppe have beholdt ved Skraaens Udstedelse, hvis 
hele det tilsvarende Indhold var bleven udtaget. Derimod 
bliver det forklarligt, at en saadan Unøjagtighed som 
Bibeholdelse af Ordet sera i Overskriften trods Ændringen 
i Indholdet kunde finde Sted, hvis man tænker sig en 
privat Revision foretaget f. Ex. af en af Roeskilde Bispens 
Skrivere, hvorved han afskrev den sjællandske Kirkelov, 
men med de Rettelser, som Afskaffelsen af Jernbyrd 
gjorde nødvendig. Det er da først denne gjennemsete 

Text af den sjællandske Kirkeret, som foreligger selv i de 
ældste Haandskrifter af den, som ere blevne overleverede 
til os. Den skaanske Kirkeret er derimod paa Grund af 
den senere derom opkomne Strid bevaret med større 
Troskab i sin oprindelige Text end den sjællandske, og 
derfor kan der ikke sluttes fra en Sammenstilling mellem 
begges bevarede Texter. 

Jeg vil nu foreløbig gaa ud fra Rigtigheden af For- 
fatterens Gisning om den sjællandske Kirkerets oprinde- 
lige Text, men under denne Forudsætning fremhæve, at 
bemeldte Text i hvert Fald er oprindelig skaansk Ret, 
som først ved Kirkeretten er bleven overført til Sjælland. 
Denne alt af G. Kier hævdede Paastand anser Forfatteren 
dog næppe for vel grundet, eftersom man ikke kjender 
Sjællands verdslige Lov paa Kirkelovens Tid og følgelig 
ikke ved, hvorvidt den sjællandske Ret, som vi nu 
kjende, er overensstemmende med den i 1171 gældende. 
Men herimod er at fremhæve, at vi kjende den sjæl- 
landske Rets Regler om Forfølgning og Straf af Drab 
fra den Tid, da Jembyrd endnu var i Brug i Sjælland, 
i den til Skaane overførte Opskrift, som kaldes Orbode- 
maal; i den finde vi imidlertid aldeles ingen Regel, sva- 
rende til den heromhandlede skaanske Regel om lønligt 
Drab. De sjællandske Bestemmelser have vel Regler 
om, med hvilket Bevis den, der sigtes for Drab og be- 
nægter at være skyldig, skal fri sig; men en Adgang for 
Eftermaalsmanden til, hvor ingen Gærningsmand har 
meldt sig, at gaa rundt og sigte 10 Mænd efter hinanden 
for at være Gæmingsmænd, kender Orbodemaal saavel 
som Valdemars og Eriks sjællandske Lov aldeles ikke. 
Dette staar i god Sammenhæng med, at Reglerne om 
Drab i det Hele vare sti'ængere i Skaane end i Sjælland. 



Digitized by VjO.OQIC 



12 Henning Matzen. 565 

Her finde vi Reglerne om Drabsmandens Ret til Bidrag 
af Frænderne og Adgang til privat Inddrivelse deraf som 
gældende Ret i Eriks sjællandske Lov, medens disse 
Ordninger i Skaane findes ophævede Slag i Slag; jfr. 
Præmisserne til Kong Knud VI Fdg. 28. Decbr. 1200 
for Skaane: didicimus evidenter terram vestram præ 
ceteris regni nostri homicidii sceleribus aggravatam, 
m. V.; og Sk. L. VII — 15; jfr. Å. Sunesøn Art. 95, 
der særlig omtaler Straffen for Mordere, som skulle 
stejles. Jeg maa derfor anse det for givet, at For- 
lægget for den heromhandlede Bestemmelse i den 
skaanske som i den sjællandske Kirkeret netop er hentet 
fra Skaanes verdslige Ret. 

Men hvis da Forfatterens Gisning er rigtig, at 
Skaanske og Sjællandske Kirkeret er givne samtidig i 
1171, og baade Eskil og Absalon have været enige om 
at indføre Bevis ved Jernbyrd i dem, hvorledes kommer 
da særlig Eskil til at staa overfor sin gode Ven Pave 
Alexander III? Forfatteren fremhæver selv, hvorledes 
Eskil i sin Udlændigheds Tid 1161—1168 har været 
under Paavirkning af denne, som imidlertid 1171 skrev 
til Ærkebispen i Upsala: ferri judicium catholica ecclesia 
contra quemlibet, etiam nedum episcopum, non admittit. 
Og saa skulde hans gode Ven, den nordiske Kirkes Primas, 
Ærkebispen af Lund, i Ledtog med Biskoppen af Sjælland 
netop i samme Aar have indført dette af Kirken ikke admit- 
terede Bevismiddel i sin allei-værste Skikkelse baade i 
Skaane og Sjælland. Dette synes dog hartad utroligt. Ulige 
rimeligere er det derfor, at Eskils Indførelse af Jembyrd 
i den skaanske Skraa tilhører et længere tilbageliggende 
Tidspunkt, da Kirken endnu ikke havde taget saa bestemt 
Afstand fra Jernbyrds Brug, medens Absalon, da han i 

1171 overførte den skaanske Kirkeret til Sjælland har 
skyndt sig med at rense den for enhver Levning af det 
forbudte Bevismiddel. 

Hvad Forfatteren herimod anfører om Biskop Ab- 
salons Forhold til Jernbyrd, forekommer mig at være 
irrelevant. At han lod nedskrive Vederlagsretten, hvori 
Jembyrd var paabudt af Knud den Rige, og at han med- 
virkede ved Udstedelsen af Fdg. 28. Decbr. 1200, hvorved 
Brugen af Jembyrd i Skaanes verdslige Ret igjen indskærpes, 
viser intet med Hensyn til hans Forhold overfor Sjæl- 
lands verdslige og endnu mindre med Hensyn til hans 
Forhold overfor dets kirkelige Ret. Ved Optagelsen i 
Kirkeretten for Sjælland vilde Jernbyrd være bleven ind- 
ført paa et Omraade, hvor det hidtil utvivlsomt ikke var 
bleven anvendt, og det kan Biskop Absalon ikke for- 
modes at have villet være med til. At han saa har 
undladt at rette mere end nødvendigt ved Forlænet, 
naar blot Jernbyrd blev fjærnet, og at derfor Indgangs- 
Ordene til Art. 13 saa vel som hele det øvrige Indhold 
ere blevne staaende, forekommer mig ikke uforklarligt. 
Ordet sera hævdede jo selv efter Ændringen sin Plads 
som en ganske enestaaende Anklage Ordning, paa hvilken 
den historiske Betegnelse fremdeles kunde finde Anvendelse 
om end i ændret Bemærkelse. 

Jeg antager derfor, at den foreliggende ældste Gjen- 
givelse af den sjællandske Kirkeret ogsaa indeholder den 
oprindelige Text, saaledes som den blev vedtaget 1171, 
og at derimod den skaanske Kirkeret tilhører en 
ældre Tid. 

Selv bortset fra den ovenfor omtalte Meddelelse om 
Biskop Absalons Besegling, hvoraf fremgaar, at Skraaen 
er bleven vedtaget efter 1158, mener jeg, at den bør 

henføres til Tiden omkring 1160. Til dette Resultat fører 
netop efter mit Skjøn Dr. Holbergs fortræffelige Udred- 
ning af Kirkerettens Forhold til Datidens kanoniske Rets- 
udvikling. 

Jeg skal begynde med Bestemmelsen om Bispetiendens 
Ydelse. 

I Gratians Dekret indskærpes ikke blot Tiendernes 
Ydelse, men det fremhæves ogsaa udtrykkelig, at der 
ikke bør ske nogen Løskøbelse fra deres Ydelse, og hertil 
føjes i Stroma Rolandi den yderligere Forklaring, at 
Ingen maa fri sig for Tiendeydelse ved Penges Betaling. 
Dekretet er fra Tiden omtrent 1150, og Stroma Rolandi 
forfattet kort efter. Forfatteren, Magister Rolandus 
Bandinellus, blev Pave under Navn af Alexander III 
1159. 

Nu fremhæver Forfatteren (S. 81), at „det kan an- 
tages**, at Paven i Praxis har virket for, hvad Magisteren 
lærte i Teorien, og at han har gjort, hvad han kunde, 
for at udrydde den paa mange Steder indtraadte Løs- 
købelse. Denne Bevægelse har efter Forfatterens Mening 
paavirket det danske Episcopat og ført til, at Ærkebiskop 
Eskil, efterat han i sin Udlændigheds Tid 1161 — 1168 
havde været under Paavirkning af Pave Alexander III, 
har arbejdet for Tilvejebringelsen af Kirkelovene for 
Sjælland og Skaane, hvorved Løskjøbelse afskaffedes. 
Den Antagelse, hvorpaa denne Forfatterens Slutning 
bygges, er imidlertid ikke dokumenteret ved Pavebreve 
af tilsvarende Indhold, og jeg har heller ikke fundet 
saadanne. Men det er formentlig ogsaa unødvendigt at 
ty til denne Antagelse for at begrunde Ærkebiskop Eskils 
Iver for Bispetiendes Indførelse. 

Rolandus Bandinellus havde alt været Kardinal siden 



Digitized by VjOOQIC 



568 Hvornaar er den skaanske Kirkeret sat? 15 

1150 og fungeret som pavelig Kansler siden 1153. I 
denne Egenskab har han udfærdiget Breve til Nordens 
Gejstlige, deriblandt f. Ex. et af 1155 i Repert. Dipl. I 
S. 4, indeholdende Privilegier for det af Ærkebiskop Eskil 
stiftede Kloster i Tommerup i Skaane. Og yderligere 
sendtes han i 1157 af Pave Hadrian IV til Kejseren af 
Tydskland for at virke for den fangne Ærkebiskop Eskils 
Løsladelse. Man behøver derfor ingenlunde at oppebie 
Ærkebiskop Eskils Samliv med ham i Landflygtigheds 
Aarene for at antage, at Eskil er kommen under en 
stærk Paavirkning til at søge Bispetienden indført. Gra- 
tians og Kardinal Rolands' Avtoritet var vistnok fuld- 
kommen tilstrækkelig dertil, især efterat den sidstnævnte 
i Aaret 1159 var bleven valgt til Pave. 

Saa begynder rundt omkring Bevægelsen for Tiende- 
pligtens Gennemførelse; Kirke og Len S. 80; C. Kier i 
Aarbøger for nordisk Oldkyndighed 1891 S. 130. Selv 
skriver Paven 6. Juli 1161; Dipl. Svec. IS. 60; til Sverige 
forat indskærpe Tiendepligten. Er det saa troligt, at 
Ærkebiskop Eskil skulde have siddet disse sin Vens og 
øverste Foresattes Bestræbelser overhørig lige indtil 1171? 
Nej han har uden Tvivl langt tidligere sat sig i Be- 
vægelse. Derfor er det ogsaa efter mit Skjøn et forkert 
Syn paa Forholdenes Udvikling, hvorfra K. Maurer og 
efter ham Dr. L. Holberg gaa ud, naar de, som ovenfor 
omtalt, fremhæve, at Biskop Absalon, ligesom Biskop 
Arne af Skalholt et Aarhundrede senere, er kommen 
overens med sin Foresatte Ærkebispen om den Kirkeret, 
hver af dem skulde skrive. Det var ingenlunde Absalon 
men Eskil, som tog Initiativet, og han har kun taget 
Absalon med paa Raad ved sin Kirkerets Udarbejdelse. 

Andre kirkeretlige Regler i Skraaen skjønnes 

ogsaa at tale for dens Tilblivelse ikke altfor lang Tid 
efter Dekretets Fremkomst. Saaledes stemmer R^len 
om Kirkens Indvielse i Art. 1 med Gratians Deki'et og 
den i Summa Stephani (kort før Aar 1159) anførte 
Mening, medens den er i Strid med den Teori, som 
senere gjordes gjældende i et Pavebrev af Alexander III ; 
Kirke og Len S. 16. Endvidere er Reglen i Kirkerettens 
Art. 2 om, at Bønderne med Bispens Vilje skulle kalde 
Præst i nærmere Overensstemmelse med Gratians Dekret; 
men henimod den Tid, da — efter Forfatterens Mening 
— de danske Kirkelove affattedes, synes kanonisk Ret 
endog tilbøjelig til at ville fjærne den svage Indflydelse 
paa gejstlige Embeders Besættelse, som fandtes i Patro- 
natsretten. Forfatteren anfører saaledes Summa Rufini, 
aflfattet ved Aaret 1155, hvilken enhver Kanonist, der 
havde studeret i Paris i Tiden efter 1 160 maatte kjende, 
til Hjemmel derfor. Hvor meget rimeligere er det da 
ikke, at Skraaen er udstedt, inden Studiet af Summa 
Rufini havde kunnet øve sin Virkning her i Norden. 

Naar dernæst Dekretet indskærper Reglen om, at 
Gudsfreden skal overholdes „sicut ab archiepiscopis et 
episcopis uniuscujusque provinclæ constituta est*, vilde 
det dog ikke have været rimeligt, om det danske Episcopat 
havde ventet med at give Regler derom til 1171. 

I Henseende til Forholdet mellem Dekretet og Kirke- 
loven kan endelig ogsaa mærkes Bestemmelserne i sidst- 
nævnte om Kirkeran, Angreb paa Pi'æst; Kirke og Len 
S. 28, 49 m. fl. 

Paa den anden Side var Kirken endnu efter Dekretet 
ikke naaet til at tage saa bestemt Afstand fra Bevis ved 
Jernbyrd, som Tilfældet viser sig at være ifølge Pave 
Alexander IIFs ovenfor anførte Brev af 1171. Derfor 

kunde kirkeretlige Hensyn ikke hindre Ærkebiskop Eskil 
i at vedtage Jernbyrds Anvendelse i 1160, tilmed i et 
Land, hvor den havde slaaet fastere Rod end i noget 
andet dansk Land. 

Efterat altsaa Gratians Dekret havde paabudt fuld 
Tiendes Ydelse, og Eskils Ven Rolandus Bandinellus, 
som bestemtere havde præciseret dette Paabud, i 1159 
var bleven valgt til Pave, satte Ærkebiskop Eskil sig i 
Bevægelse for at gennemføre denne Ordning. Spørge vi 
saa, om der var et Tidspunkt i vort Lands politiske Til- 
stand, der lod Mulighed aaben for, at denne Bestræbelse 
kunde gennemføres med Kong Valdemars gode Vilje, 
henvises vi til Aaret 1161. Da sluttede Ærkebiskop 
Eskil Fred med Kongen og afstod ham alle de 
„beneficia, quæ superiores reges sacrls ædibus reli- 
giosa liberalitate detulerant*' (Saxo S. 772). Men dette 
Oflfer, hvorved han søgte at vinde Kong Valdemars Ven- 
skab; jfr. Saxos Ord: „eodem præcipitio mentis ad recu- 
perandam r^is amicitiam procurrit" ; kunde da netop 
ogsaa være en yderligere Grund for ham til at sikre og for 
Kongen til at indrømme Kirken nye Indtægter. Den 
gode Forstaaelse mellem Kongen og Ærkebispen finder 
ogsaa sit Udtryk i det Privilegium, som Kong Valdemar 
den 27. Marts 1161 tildelte det af Ærkebiskop Eskil stiftede 
Tommerup Kloster i Skaane; Repert. Dipl. I S. 5. I 
dette Privilegium siges: „Concedimus insuper fidelibus 
infirmis in extremo positis, lege Danorum servata, quod 
medietatem [in!] omnium facultatum donare possint preli- 
batis fratribus**. Jeg har alt i mine Forelæsninger over 
Retshistorien henledet Opmærksomheden paa dette Pri- 
vilegium til Støtte for Kirkerettens forud for samme 
stedfundne Vedtagelse. Dr. Holberg bemærker derimod 

5. 121 Note 1, at Skaanske Kirkelov ikke existerede, da 
dette Privilegium blev udstedt; thi i modsat Fald vilde 
Kirkerettens Art. 8 ligefrem have hjemlet det i Privilegiet 
Omtalte som almindelig Ret, og der vilde da ikke have 
været Mening i at indrømme sligt som et Privilegium. 

Jeg skjønner imidlertid ikke rettere, end at Kong 
Valdemar efter Forfatterens Mening i hvert Fald vilde 
have gjort sig skyldig i en Overflødighed, hvad enten 
saa Kirkeloven monne have existeret den Gang eller 
ikke; thi Kongen giver jo netop efter Ordene sit Privi- 
legium med Overholdelse af en gjældende dansk Lov. 
Men spørger man saa, hvilken denne Lov monne være, 
skjønner jeg ikke rettere, end at det maa være den 
skaanske Kirkelov ; thi dens Udtryk stemme Ord til andet 
med Privilegiets Ordlyd. Udtrykket „inflrmis* svarer 
til det danske Udtryk „i sotum** ; „in extremis positis" 
til „a døzdighi**, og „medietatem omnium suarum facul- 
tatum" til „halfæn hofoplot sin*. 

Men dertil kommer saa, at denne Fremhævelse af 
den danske Lov som Rettesnor ingenlunde staar saa 
overflødig, som Forfatteren synes at antage; thi Datidens 
kanoniske Ret var ingenlunde paa det Rene med samme 
Regel. Gratians Dekret henholder sig til den hellige 
Augustinus' Ord, at der til gudelig Brug kun kunde 
testeres en Broderlod. Rufinus fortolker nu vel denne 
Udtalelse urigtig derhen, at man kunde efterlade Kirken 
sin halve Formue; men denne urigtige Fortolkning havde 
saa langt fra vundet almindelig kanonisk Anerkjendelse 
i Aaret 1161, at Pave Alexander III endnu i Brev af 

6. Juli 1161 til Sverige fastholder Augustinus's Regel efter 
Ordlyden. 

Derfor er der god Mening i, at Kong Valdemar i 

Privilegiet af samme Aar udtrykkelig fremhæver, at han 
paa dette Punkt netop fastholder den danske Lovs 
Regel. Det var et Konge Bud, der derhos var til Fordel 
for det af Eskil stiftede Kloster; derfor var der ikke An- 
ledning for ham til at rejse Indvending derimod fra 
kanonisk Synspunkt. 

Jeg gaar derfor ud fra, at den skaanske Kirkeret er 
sat inden 27. Mails 1161, og det staar saa kun tilbage 
at besvare Spørgsmaalet om, hvorfor det da varede indtil 
1171, inden Biskop Absalon udstedte en tilsvarende 
Kirkeret for Sjælland. Svaret derpaa falder ikke vanske- 
ligt; thi i samme Aar 1161 drog Eskil i Landflygtighed, 
idet Skismaet, som herskede i Kirken, igjen bragte ham 
i Strid ikke blot med Valdemar men ogsaa med Absalon, 
fordi Eskil holdt paa sin Ven Alexander III, medens 
Valdemar og Absalon hyldede Modpaven Victor. Først 
i 1 168 vendte han tilbage. Men derefter optoges Absalon af 
Krigstog; i Aaret 1170 fulgte Knud Lavards Skrin- 
læggelse og Kong Knud VFs Kroning. Det er da begribeligt, 
at der først i 1171 blev Tid for ham til at tænke paa 
at faa Kirkeretten vedtaget, og dette skete saa med Ude- 
lukkelse af den ukirkelige Jembyrd og med enkelte 
Læmpelser. 

Saaledes siger Skaanske Kirkeret Art. 14, at Julehelg 
skal holdes fra den Time, den ganger ind, medens samme 
Artikel i den sjællandske Kirkeret tilføjer, fra hvilken Tid 
den gaar ind, nemlig fra Advent. Denne Tilføjelse er 
en utvivlsom Forbedring af Texten. Skaanske Kirkeret 
Art. 16 bestemmer dernæst, at en Part fjerde Gang 
skal stævnes i Kirken paa en Helligdag i Paahør af 
Præsten og Kirkemændene. Denne Regel er lidet heldig. 
Hvad har en Stævnings Forkyndelse med Gudstjeneste 

at bestille, og hvorledes kan en Lægmand træde op og 
føre Ordet i Kirken paa en Helligdag, medens Præsten 
tilligemed Kirkeniændene maa nøjes med at være tavse 
Tilhørere. Sjællandske Kirkeret derfor ændrer Reglen 
derhen, at fjerde Stævning skal foretages af Præsten selv 
i Skrud. Denne Ændring maa jeg med C. Kier anse for 
en ubetinget Forbedring. 

Naar endelig den Skaanske Kirkeret Art. 1 paalaegger 
Bønderne ved Kirkevielse at yde Biskoppen tre Nætters 
Underhold, medens den sjællandske kun paalægger dem 
at underholde Biskoppen én Nat, saa medfører denne 
Ændring ikke blot en Lettelse for Bønderne, men er 
ogsaa i bedre Overensstemmelse med Summa Stephani, 
jfr. ovfr. S. 569. Den Gisning om en mellemkommen 
Revision af den sjællandske Kirkelov, som Forfatteren 
ogsaa paa dette Punkt henviser til, turde derfor være i 
alle Maader overflødig. 

